da da da de de da en da da da da da da da da da da da da da ca en es en es tr ne en en en en da en en en da en da en da en da en da en en en en en en en en en en en en en en en fr en uk da da en en et en en en en en en en en en en en en en en en en en en en da da en da da da da da de da da da nl en da ceb en da en en da pt en eo en fi en sv de en en en en en da en en da pt en en en en en en en en en
Guestblogger Line udforsker novembers potentiale | Stilhed før Storm
Min kloge og dybe veninde Line skrev sidste efterår dette fine indlæg til netværket OSmig og da jeg i dag cyklede igennem de nedfaldne blade på cykelstien langs Risskov, dukkede det op på nethinden. Med Lines tilladelse bringer jeg her spørgsmålet på det gode og relevante spørgsmål: Har november potentiale?
”Året har 16 måneder: November, december, januar, februar, marts, april, maj, juni, juli, august, september, oktober, november, november, november, november.” (Henrik Nordbrandt, 1986)
Jeg har altid kæmpet med min aversion mod efterårskvartalet, og særligt november har været en frustrerende måned, der stod for alt det, jeg ikke brød mig om: Mørke, forfald og forgængelighed.
Med efteråret er ikke bare tale om en sørgelig nedgang i menneskets immunforsvar; naturen ligner også noget, der har influenza. Efter at have søgt og udspurgt andre, der er mere pro-efterår, hvad det er, de ser i efteråret, kom det gængse svar: Indehygge i stearinlysets skær, æblekage, store trøjer mm. Det ændrede bare ikke noget ved min grundlæggende aversion, men føltes mere som symptombehandling eller et plaster på såret.
‘Hvad kan du egentligt, November?!’ Har November et potentiale, som vi overser? Ét af årets større gevinster i forhold til at formildne min modstand mod årstiden blev Tine Eiby’s ’Forsvar for november’, i Weekend Avisen:
”November er dejlig fri for prætentioner. Når mørket falder på, er det i orden at falde hen på sofaen og tage en lille lur, man behøver ikke være så helvedes energisk, når bare det er november”.
November kan altså stå for pause. Årets frikvarter, om man vil. Hvor befriende! Men er det et paradoks at en pause har potentiale og i så fald til hvad? Man producerer jo ikke noget i en pause, eller hvad?…
Her kan man så passende spørge hvem, der har sagt, vi hele tiden skal udvide og producere i et hastigt tempo? Det kunne stamme fra vores resultatorienterede samfundsdiskurs, der ofte opfordrer til eksploderende ekspansion, tempo, resultater. Og som det ofte er med øjeblikkets drama, glemmer vi, når vi står i det, at der er alternativer til det, der synes at stige os over hovedet.
Komplementært til lys, udvidelse, tempo står mørk, sammentrækning og pause, måske en livslov. Men i hvert fald repræsenterer November det sidste, og det er måske hverken godt eller skridt, det er bare. Og den glædelige nyhed er, at vi midt i det hele med god samvittighed kan værdsætte pausen, som en naturlig restituerende nødvendighed. Vi behøver ikke være bange for at trække os tilbage for en tid, eller at vi går glip af et pulserende sommerliv, der leves i vores fravær.
Forgængeligheden; efterårs-aversionens næste komponent, krævede lidt mere søgen for at finde svar. Kan vi lære at værdsætte forgængeligheden? Her var hvad jeg fandt:
”Folk har ingen respekt for forgængeligheden. Vi glæder os ikke over den; tværtimod går vi i panik ved udsigten. Vi opfatter den som lidelse. Vi forsøger at imødegå den ved at skabe ting, der varer- evigt, siger vi- ting, der ikke skal vaskes eller stryges. Og et eller andet sted i det fortsatte forsøg på at bestride, at ting altid ændre sig, mister vi fornemmelsen for livets helligdom. Vi glemmer, at vi er en del af et naturligt mønster. Forgængelighed er et harmonisk princip. Når vi ikke bekæmper den, er vi i harmoni med virkeligheden” (Pema Chödron).
Det var da i hvert fald et konstruktivt perspektiv at lægge op forgængelighed. Lige hvad jeg havde brug for. Efteråret kan være tiden, hvor jeg for alvor øver mig på at værdsætte forgængeligheden. Og af uransagelige grunde virker efteråret mindre slemt i år. Starten på noget nyt ligger om hjørnet.
Med håb om at alle kan nyde novemberen der om lidt omslutter os med sit mørke potentiale – Godt efterår og Tak til Line for de fine ord.
Published: October 26, 2011
Tags: Gæsteblogger : November : Pause
3 Comments to “Guestblogger Line udforsker novembers potentiale”
October 27, 2011 at 07:47
Ahhhh sikke et skønt genlæs!
Hvad med dig mandag – har du noget at byde på? « Stilhed før Storm says:
October 31, 2011 at 12:20
[…] at blegne lidt ved siden af de andre hypede dage sidst på ugen, så tror jeg du har potentiale. Lidt ligesom november har det. Du er en lille snert af 1. januar. Du giver mig lyst til at starte lidt på en frisk. Du giver mig […]
Granskning af januars potentielle potentiale…. « Stilhed før Storm says:
December 5, 2011 at 10:11
[…] Line var så venlig at udforske novembers potentiale, og jeg kort tid efter dristede mig til at påstå, at også mandag havde lidt at byde på  kom […]
Leave a Reply Cancel reply
Enter your comment here...
Fill in your details below or click an icon to log in:
Email (required) (Address never made public)
You are commenting using your WordPress.com account. ( Log Out /  Change )
You are commenting using your Twitter account. ( Log Out /  Change )
You are commenting using your Facebook account. ( Log Out /  Change )
Notify me of new comments via email.
Notify me of new posts via email.
Alder AtTrives Babywish Bonderøven books Bryllup Bundgrænsen! Børn Børnehjem Derburdeværeenlov Drømme Etikette Familie Ferie Fest Filosofi i lommehøjde Fobi ForceMajeur får Glamour Havregrød Helbred Hindø Hverdagsliv Hår Jul Karma Kontaktannoncer Kopiluft Krumme Kvindekamp Kvinder kærlighed Læring mandag Mmmmm Mode motion Musik News Nostalgi Ommer parforhold procrastination Præstation Psykologi rynker Sager&Ting Samlersind Samvittighed Sandheden Scary Shit selvstrafferi Sjov Sjovt Ski Skrukhed Smukt Sommer Spice Girls Spiritualitet Surt opstød SvingeDingle Terapi Travlt Tro Uddannelse Valg2011 Vaner Vejr Vesterhavet Vestjylland vintage Weltschmertz ZzzZzzzZ
Hvis du vil vide hvad der sker på bloggen
Enter your email address to subscribe to this blog and receive notifications of new posts by email.
Join 12 other followers
Hvad jeg tror, jeg ved om kærlighed # 1: Om afhængighed
Kærlighed til en klassiker
August….èn, to tre, psykolog…
Fare for at blive talt på – hence te silence.
“Normal og sund arkitekttype med ipad, reklamebrille og totalt utroværdigt job – find mig på dating.dk!”
Vigtig viden – ligegyldig info?
Status fra specialepladsen #1
Straffen for at ignorere sin vasketøjskurv i tre uger….
Her læser jeg med:
Det knapt så unikke snefnug
STOF – tidsskrift for stofmisbrugsområdet
Create a free website or blog at WordPress.com.
Privacy & Cookies: This site uses cookies. By continuing to use this website, you agree to their use.
To find out more, including how to control cookies, see here: Cookie Policy
Already have a WordPress.com account? Log in now.